PTTEP เผยแหล่งแอลจีเรีย 433เอ-416บี เริ่มผลิตน้ำมันดิบ คาดเริ่มขาย Q4/58
PTTEP เผยแหล่งแอลจีเรีย 433เอ-416บี เริ่มผลิตน้ำมันดิบ คาดเริ่มขาย Q4/58
27 ต.ค. 2558

นายสมพร ว่องวุฒิพรชัย ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม จำกัด (มหาชน)หรือ PTTEP เปิดเผยว่า โครงการแอลจีเรีย 433 เอ และ 416 บี ได้เริ่มดำเนินการผลิตน้ำมันดิบแล้ว โดยปัจจุบันโครงการมีอัตราการผลิตประมาณ 20,000 บาร์เรลต่อวัน ทั้งนี้ บริษัทคาดว่าจะสามารถจำหน่ายน้ำมันดิบครั้งแรกได้ภายในไตรมาส 4 ปี 2558
ทั้งนี้ บริษัท PTTEP Algeria Company Limited (PTTEP AG) ซึ่งเป็นบริษัทย่อยของ PTTEP เป็นผู้ดำเนินการ่วมและถือสัดส่วนร้อยละ 35 ในโครงการแอลจีเรีย 433 เอ และ 416 บี ซึ่งตั้งอยู่บนบก ทางทิศตะวันออกของประเทศแอลจีเรีย โดยมีผู้ร่วมทุนอื่นประกอบด้วย Petrovietnam Exploration Production Corporation Ltd. และ SONATRACH ถือสัดส่วนร้อยละ 40 และ 45 ตามลำดับ